text: У сеціве з'явіліся выявы пярэдняй і задняй панэляў смартфона ад кампаніі Ілана Маска Tesla. Пра гэта паведамляе GizChina.
  Смартфон мае кодавую назву Quadra. Першая інфармацыя аб яго распрацоўцы з'явілася ў лістападзе мінулага года. Мяркуючы па малюнках, тэлефон атрымае безрамачны дысплей з выразам у верхняй частцы пад размоўны дынамік і франтальную камеру. На задняй сценцы будзе вялікі лагатып Tesla, асноўны дынамік і выраз пад двайную камеру.
  Чакаецца, што ў бліжэйшы час з'явіцца больш падрабязная інфармацыя аб Quadra: характарыстыкі смартфона, дата пачатку продажаў і арыенціровачная цана.